Návrh zverejnený od 15.04.2018 do 06.05.2018

Schválené: 07.05.2018.

Zverejnené od 08.05.2018 do 31.05.2018.

Účinnosť: 01.06.2018.

**Všeobecne záväzné nariadenie obce Gruzovce č. 1/2018**

**o zriadení spoločného školského obvodu**

Obecné zastupiteľstvo v Gruzovciach na základe ustanovenia § 6 ods. 1 zákona SNRč. 369/1990 Zb. o obecnom zriadení v znení neskorších predpisov a v súlade s ustanovením § 8 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanoveniami zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto všeobecne záväzné nariadenie.

### Č1.1 Účel ustanovenia

1. Účelom tohto Všeobecne záväzného nariadenia v súlade s § 8, zákona NR SR č. 596/2003 Z. z. o štátnej správe v školstve a školskej samospráve je určenie školského obvodu pre plnenie povinnej školskej dochádzky detí, ktorí majú trvalý pobyt v obci Gruzovce.

**Čl. 2 Predmet ustanovenia**

1. Predmetom tohoto všeobecne záväzného nariadenia, v súlade s § 8 ods. 1 Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, je určenie školského obvodu tak, aby zohľadňovali miestne podmienky a možnosť dochádzky žiakov.
2. Obec Gruzovce nemá zriadenú základnú školu. Školský obvod základnej školy pre 1. až 9. ročník bude mesto Humenné. Na základe týchto skutočností obec Gruzovce a mesto Humenné uzavrú dohodu o zriadení spoločného školského obvodu v zmysle ustanovenia §8 ods. 2 Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.

### Čl. 3 Úvodné ustanovenie

1.Toto všeobecne záväzne nariadenie určuje školský obvod pre kmeňovú obec Gruzovce. Taktiež upravuje podmienky pre prijatie žiaka podľa miesta pobytu do základnej školy.

2. Školský obvod základnej školy je časť územia vymedzená týmto všeobecne záväzným nariadením na účel uvedený v Čl. 1.

**Čl. 4 Určenie školského obvodu**

1. Školský obvod základnej školy tvorí územie obce alebo jej časť.
2. Spoločný školský obvod pre obec Gruzovce tvorí mesto Humenné.

**Čl.5 Spoločný školský obvod**

1. Pri zmene všeobecne záväzného nariadenia o určení školských obvodov je obec, ktorej územie alebo jeho časť patrí do spoločného školského obvodu základnej školy, povinná bezodkladne informovať zriaďovateľa mesto Humenné a o tejto zmene, a to písomne doručením výpisu uznesenia zo všeobecne záväzného nariadenia. V lehote 15 dní je povinná uzatvoriť Dohodu o zriadení spoločného školského obvodu s aktualizovanými údajmi.

2. Školský obvod sa určuje na území obce Gruzovce :

**ZŠ Dargovských hrdinov 19, Humenné, ZŠ Hrnčiarska 13, Humenné, ZŠ Kudlovská 11, Humenné, ZŠ Laborecká 66, Humenné, ZŠ Pugačevova 7, Humenné, ZŠ SNP 1, Humenné, ZŠ Jána Švermu Štefánikova 31, Humenné, Základná umelecká škola, Mierová 81, Humenné, ZŠ Podskalka 58, Humenné**

3. Rodič alebo zákonný zástupca detí s trvalým pobytom na území Obce Gruzovce si na základe čl. 5 ods 2 zvolí základnú školu podľa vlastného výberu.

### Čl.6 Úhrada cestovných nákladov

1. Základná škola s ktorou má obec zriadený spoločný školský obvod a v ktorej bude žiak plniť povinnú školskú dochádzku, je povinná z prostriedkov štátneho rozpočtu uhradiť zákonnému zástupcovi žiaka cestovné náklady na dopravu žiaka do tejto školy vo výške hromadnej dopravy, ak nezabezpečí dopravu žiaka inak.
2. Škola, v ktorej žiak plní povinnú školskú dochádzku podľa tohto ustanovenia, zabezpečuje aj náklady na dopravu žiaka späť do miesta trvalého bydliska.

**Čl.7 Podmienky prijatia žiaka podľa miesta pobytu**

1. Žiak plní povinnú školskú dochádzku v základnej škole v školskom obvode, v ktorom má trvalý pobyt.
2. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa ZŠ, do ktorej sa hlási.
3. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, ako aj zriaďovateľovi základnej školy.
4. Riaditelia základných škôl sú povinní navzájom spolupracovať a poskytovať informácie tak, aby boli splnené podmienky naplnenosti tried.

### Čl.8 Osobitné ustanovenie

1. V prípade vyradenia niektorej z uvedených základných škôl zo siete škôl a jej následného

zrušenia, určí obec Gruzovce školský obvod základnej školy, v ktorom budú žiaci zrušenej základnej školy plniť povinnú školskú dochádzku .

**Čl. 9**

**Prechodné a záverečné ustanovenia**

1.Zmeny a doplnky tohto všeobecne záväzného nariadenia možno vykonať iba uznesením obecného zastupiteľstva Obce Gruzovce 3/5 väčšinou hlasov všetkých poslancov obecného zastupiteľstva.

2. Toto všeobecne záväzné nariadenie č. 1/2018 schválilo Obecné zastupiteľstvo obce Gruzovce dňa 7.5.2018. uznesením č.: 13/2018.

3. Toto všeobecne záväzné nariadenie nadobúda účinnosť dňa 01.06.2018.

V Gruzovciach dňa: 7.5.2018

 Martin Petík, BBA.

 starosta obce